ai4bharat/Pralekha huggingface dataset:
وزارت سیاحت
سیاحت کے مرکزی وزیر مملکت جناب پرہلاد سنگھ پٹیل نے سودیش درشن اسکیم کے تحت میزورم میں عالمی سطح کے ‘‘تھینزول گولف ریسارٹ’’ پروجیکٹ کاافتتاح کیا
نئی دہلی:04 اگست ، 2020:
ثقافت اور سیاحت کے مرکزی وزیر مملکت جناب  جناب پرہلاد سنگھ پٹیل نےآج نئی دہلی میں میزورم وزیر سیاحت جناب رابرٹ روماویہ رائتے کی موجودگی میں حکومت ہند کی وزارت سیاحت کی سودیش درشن اسکیم کے تحت نافذ کیے جانے والے ‘‘تھینزول گولف ریسارٹ’’ کا ورچوول طریقے سے افتتاح کیا۔ اس موقع پر میزورم حکومت کے سیاحت کے محکمے کی کمشنراور سکریٹری محترمہ ایستھر لال رواتکیمی بھی موجود تھیں۔
سودیش درشن کے تحت اس پروجیکٹ کو شمال مشرقی علاقوں کے لئے ‘‘نیوایکوٹورازم اینٹی گریٹیڈ ڈیولپمنٹ’’ کے تحت 92.25 کروڑ روپئے کی منظور شدہ رقم کے ساتھ منظوری دی گئی ہے۔ اس میں سے 64.48کروڑ روپئے کی رقم تھینزول اور گولف کورس کے مختلف اجزا کے لئے مختص کی گئی ہے۔
ہندوستان میں گولف سیاحت کے کافی امکانات ہیں کیونکہ زیادہ تر ملکوں کےمقابلے میں یہاں آب وہوا کی صورتحال زیادہ موافق ہے۔ ملک کے لینڈ اسکیپ مناظر اور غیرمعمولی ہاسپٹلٹی خدمات بھی ہندوستان میں گولف سیاحت کااچھا تجربہ کراتی ہے۔ آج ہندوستان میں 230 سے زیادہ گولف کورس ہیں۔ وزارت سیاحت ملک میں گولف کورس سیاحت کی ترقی اور اسے بڑھاوا دینے کیلئے سرگرم کوشش کررہی ہے۔ ہندوستان میں بین الاقوامی معیار کے کئی گولف کورس ہیں، ہندوستان میں منعقد ہونے والے گولف مقابلے گھریلو اور بین الاقوامی سیاحوں کو بھی راغب کرتے ہیں۔ گولف سیاحت میں بڑھتی دلچسپی کیلئے وزارت سیاحت ہندوستان میں گولف سیاحت کو بڑھاوا دینے کیلئے ایک جامع اور مربوط فریم ورک تیار کررہی ہے جو بین الاقوامی اور گھریلو دونوں طرح کے سیاحوں کو راغب کریں گے۔
تھینزول میں گولف کورس کو کنیڈا کی سب سےبڑی گولف کورس آرکٹیکچر کمپنی گراہم کُک اینڈ ایسوسی ایٹس کے ذریعے ڈیزائن کیا گیا ہے۔ یہ کُل 105 ایکڑ کے رقبے میں پھیلا ہوا ہے جس میں 75 ایکڑ کھیل علاقے ہیں۔ اس میں 18 ہول گولف کورس اور امریکہ کی کمپنی رین برڈ کے ذریعے لگائے گئے خودکار اسپرنکلرسینچائی نظام بھی ہے۔ یہ بین الاقوامی معیار کی سہولتوں سے آراستہ ہے۔30 ایکولاگ ہٹس، کیفیٹیریا، اوپن ایئرفوڈ کورٹ ریسپشن ایریا اور ویٹنگ لان بھی ہیں۔ انہیں سائبیریائی پائن ووڈ سے بنایا گیا ہے۔ ان کے اندر رکھے گئے فرنیچر عالمی معیار کے ہیں۔
تھینزول والے گولف کورس دیگر گولف کورس کے مقابلے میں اس لئے بہتر ہے کہ یہاں گولف کھیل کا لطف اٹھانے کیلئے معیاری عالمی معیار کی سہولتیں مناسب قیمتوں پر دستیاب کرائی گئی ہیں۔
م ن۔م ع۔ ع ن
U NO:4317
(Visitor Counter : 166
بجلی کی وزارت
سات لاکھ سے زیادہ میٹروں کو منظوری دی گئی
صارفین کے لئے آن لائن بلنگ اور بلوں کی ڈجیٹل ادائیگی
اسمارٹ میٹر قابل تجدید توانائی کے وسائل کو مربوط کرنے میں اہم رول ادا کر رہے ہیں
نئی دلّی ،27 / محصولات سے متعلق پالیسی ، 2016 کے پیرا 8.4.3 کے مطابق ’’ ایپرو پرئیٹ کمیشن ‘‘ بغیر میٹر والے موجودہ صارفین سے زیادہ ، ان صارفین کو ترغیبات فراہم کرتی ہے ، جن کے بل میٹر کی بنیاد پر بنائے جاتے ہیں ۔ میٹر کی بنیاد پر محصولات اور ترغیبات کو زیادہ مشتہر کرنے کی ضرورت ہے ۔ اسمارٹ میٹروں میں دور دراز کے علاقوں میں میٹرنگ اور بلنگ کی سہولت کے علاوہ ، زیادہ استعمال والے اوقات اور کم استعمال والے اوقات کے محصولات نافذ کرنے کی بھی گنجائش ہے ۔ یہ ہوا اور شمسی توانائی سے پیدا ہونے والی بجلی کے بڑھتے ہوئے استعمال اور مستقبل میں لوڈ کے توازن کو قائم رکھنے کے لئے ضروری ہو گا ۔
ایپرو پرئیٹ کمیشن اسمارٹ میٹروں کو مندرجہ ذیل کے لئے سفارش کرتا ہے :
 ایسے صارفین کے لئے ، جن کا ماہانہ استعمال 500 یونٹ یا اس سے زیادہ ہو اور یہ 31 دسمبر ، 2017 ء سے پہلے تک ہو ۔
 31 دسمبر ، 2019 ء تک ماہانہ 200 یونٹ سے زیادہ استعمال والے صارفین کے لئے اسمارٹ میٹر لگانے کا مقصد صارفین کو آن لائن بلنگ اور ڈجیٹل ادائیگی میں آسانی پیدا کرنا ، بجلی کے استعمال کا وقت پر پتہ لگانا ، توانائی کے استعمال کا خاکہ بنانا اور صارفین کو اپنی ضرورت کے مطابق پہلے سے ہی بجلی کی ادائیگی کرنے کو آسان بنانا اور بجلی تقسیم کرنے والی کمپنیوں  کے ذریعے دور دراز کے علاقوں میں گھر گھر جاکر وصولی کرنے سے بچانا اور اے ٹی اینڈ ٹی نقصان کو کم کرنا ہے ۔
نیشنل اسمارٹ گرڈ مشن  کے تحت 7.23 لاکھ اسمارٹ میٹروں کی منظوری دی گئی ہے ، جن کی تفصیل مندرجہ ذیل ہے :
 چنڈی گڑھ  ۔ 29500 میٹروں کا نصب کرنا جاری ہے ، جو مارچ ، 2022 ء تک مکمل ہو جائے گا ۔
 چنڈی گڑھ  مارچ ، 2022 ء تک 184000 میٹر لگائے جائیں گے ۔
 جھار کھنڈ  مارچ ، 2024 ء تک 360000 میٹر لگائے جائیں گے ۔
 راجستھان  150000 میٹر مارچ ، 2022 ء تک لگائے جائیں گے ۔
مذکورہ معلومات بجلی اورنئی و قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7073
(Visitor Counter : 132
وزارت دفاع
جنرل بپن راوت کو دفاعی عملہ کا سربراہ مقرر کیاگیا
حکومت نے فیصلہ کیا ہے کہ جنرل بپن راوت کو 31 دسمبر 2019 سے تا حکم ثانی دفاعی عملے کا سربراہ  مقرر کیا جائے اور ان کی مدت خدمت کو جب تک وہ سی ڈی ایس کے عہدے پر فائز رہتے ہیں، توسیع دی جائے۔
جنرل بپن راوت کو بھارتی بری فوج میں دسمبر 1978 میں کمیشن ملا تھا اورموصوف فی الحال یکم جنوری 2017 سے بری فوج کے سربراہ کے طور پر خدمات انجام دے رہے ہیں۔
آفیسر موصوف پی وی ایس ایم، یو وائی ایس ایم، اے وی ایس ایم، وائی ایس ایم، ایس ایم، وی ایس ایم کے تمغات سے مزین اور سپریم کمانڈر کے اے ڈی سی ہیں۔
۔۔۔۔۔۔۔۔۔۔۔
م ن ۔ ع ر۔
U-6090
(Visitor Counter : 121
ماحولیات، جنگلات اور موسمیاتی تبدیلی کی وزارت
ملک میں بہترین بندوبست والے محفوظ علاقوں کی ہر سال درجہ بندی کی جائے گی اور ایوارڈ دیا جائے گا: جناب پرکاش جاوڈیکر
ماحولیات کے وزیر نے 146 نیشنل پارک اور وائلڈ لائف سینکچوئری سے متعلق مینجمنٹ ایفیکٹیونیس ایوالیوایشن  جاری کیا
مینجمنٹ ایفیکٹیونیس ایوالیوایشن آف انڈین زوز  اور میرین پروٹیکٹڈ ایریاز کے لئے لائحۂ عمل بھی جاری کیا گیا
نئی دہلی، 11/جنوری 2021 ۔ ماحولیات، جنگلات اور آب و ہوا کی تبدیلی کے وزیر جناب پرکاش جاوڈیکر نے آج ملک میں 146 نیشنل پارک اور وائلڈ لائف سینکچوئریز سے متعلق مینجمنٹ ایفیکٹیونیس ایوالیوایشن  جاری کیا۔ فی الحال بھارت میں 903 محفوظ علاقوں کا نیٹ ورک ہے، جو ملک کے کل جغرافیائی علاقے کا تقریباً 5 فیصد ہے۔ محفوظ علاقوں کی اثرانگیزی کا جائزہ لینے کے مقصد سے بندوبست کی اثر انگیزی کا تجزیہ کیے جانے کی ضرورت ہے۔
اس موقع پر اظہار خیال کرتے ہوئے جناب جاوڈیکر نے کہا کہ جو دوسرے ممالک نہیں کرسکے، بھارت نے اسے کردکھایا اور آج یہاں نموپذیر حیاتیائی تنوع ہے۔ دنیا بھر کے باگھوں کی آبادی کا 70 فیصد، ایشیائی شیروں کا 70 فیصد اور چیتوں کی آبادی کا 60 فیصد سے زیادہ بھارت میں ہونا، بھارت کے نمو پذیر حیاتی تنوع کا ایک ثبوت ہے۔
جناب جاوڈیکر نے یہ اعلان بھی کیا کہ اس سال سے ملک میں 10 بہترین نیشنل پارکوں، 5 ساحلی اور سمندری پارکوں اور چوٹی کے پانچ چڑیا گھروں کی ہر سال درجہ بندی کی جائے گی اور انھیں ایوارڈ دیا جائے گا۔
محفوظ علاقوں  کا مینجمنٹ ایفیکٹیونیس ایوالیوایشن  یعنی بندوبست کی اثر انگیزی کا تجزیہ پی اے منیجروں کے لئے ایک کلیدی اوزار کے طور پر ابھرا ہے اور حکومتوں و بین الاقوامی اداروں کے ذریعے محفوظ علاقوں کے بندوبست نظامات کی طاقت اور کمزوری کو سمجھنے کے لئے اس کا استعمال بڑھتا جارہا ہے۔ موجودہ تجزیے کے نتائج حوصلہ افزا ہیں، کیونکہ ایم ای ای کے بحیثیت مجموعی اسکور کے حوالے سے بھارت کو 62.01 فیصد اسکور حاصل ہوا ہے، جو کہ عالمی اوسط 56 فیصد سے کہیں زیادہ ہے۔ تجزیے کے اس مرحلے کی بدولت ماحولیات، جنگلات اور آب و ہوا کی تبدیلی کی وزارت  نے 2006 سے 2019 تک سبھی ٹیرسٹیریل نیشنل پارکوں اور وائلڈ لائف سینکچوئریز کا ایک مکمل مرحلہ کامیابی کے ساتھ پورا کرلیا ہے۔
ایم ای ای ایک انتہائی اہم دستاویز ہے، جو وائلڈ لائف اور محفوظ علاقوں کے متعدد پہلوؤں کے بارے میں گراں قدر رہنمائی دستیاب کراتی ہے۔ ڈبلیو آئی آئی اور ایم او ای ایف اینڈ سی سی کے ذریعے مشترکہ طور پر میرین پروٹیکٹڈ ایریاز کے ایم ای ای کے لئے ایک نیا لائحہ عمل تیار کیا گیا ہے اور نفاذ کے لئے یہ ایک بہت ہی مفید دستاویز ثابت ہوگا۔
ماحولیات کے وزیر نے مینجمنٹ ایفیکٹیونیس ایوالیوایشن آف انڈین زوز  فریم ورک کو بھی لانچ کیا، جو مینجمنٹ ایفیکٹیونیس ایوالیوایشن پروسیس  کے توسط سے ملک کے چڑیا گھروں کے تجزیے کے لئے رہنمائی ہدایات، معیارات اور اشاریہ جات پیش کرتا ہے۔
اس میں تجزیے کے لئے جو معیارات اور اشاریہ جات پیش کیے گئے ہیں وہ روایتی تصورات سے مختلف ہیں، جس میں جانوروں کی فلاح و بہبود، خانہ داری اور وسائل و مالیات کی پائیداری سے متعلق امور شامل ہیں۔ ایم ای ای – زیڈ او او ایکسرسائز ملک بھر کے چڑیا گھروں میں اعلیٰ ترین معیارات کے فروغ کی سمت بڑھ رہی ہے اور جواب دہی، شفافیت، اختراعات، ٹیکنالوجی کے استعمال، خطرات کی شکار انواع کے تحفظ کے فریضے کی ادائیگی کے لئے شراکت داری اور ربط کاری سے متعلق بنیادی اقدار کے تئیں پابند ہے۔
بھارت میں 146نیشنل پارکوں اور وائلڈ لائف سینکچوئریز کے مینجمنٹ ایفیکٹیونیس ایوالیوایشن  سے متعلق رپورٹ، 2018-19
https://static.pib.gov.in/WriteReadData/userfiles/MEE%20Report%202018-19_compressed.pdf
وزیراعظم کا دفتر
انڈونیشیا ، ملیشیا اور سنگا پور کے لئے روانگی سے قبل وزیر اعظم کا بیان
نئی دلّی ،29 مئی؍ انڈو نیشیا ، ملیشیا اور سنگا پور کے لئے روانگی سے قبل وزیر اعظم کے بیان کا متن درج ذیل ہے : ۔
’’ میں 29 مئی سے 02 جون ، 2018 تک انڈو نیشیا ، ملیشیا اور سنگاپورکے دورے پر جا رہا ہوں ۔ بھارت کے ان تینوں ملکوں کے ساتھ مضبوط اسٹریٹجک تعلقات قائم ہیں ۔
29 مئی کو میں انڈو نیشیا کے صدر جو کو ودودو کی دعوت پر جکارتہ میں ہوں گا ۔ وزیر اعظم کے طورپرانڈو نیشیا کا یہ میرا پہلا دورہ ہوگا ۔ 30 مئی کو میں صدر ودودو سے تبادلہ خیال کروں گا اور بھارت انڈو نیشیا سی ای او کے فور م سے مشترکہ ملاقات بھی کروں گا ۔ میں انڈو نیشیا میں موجود ہندوستانی برادری سے بھی خطاب کروں گا ۔
بھارت اور انڈو نیشیا مضبوط دوستانہ مراسم اورگہرے تاریخی و تہذیبی رشتوں میں بندھے ہوئے ہیں ۔ دونوں ملک کثیر نسلی ، کثیر مذہبی اورآزاد خیال معاشرے کے حامل ملک ہیں ۔ مجھے یقین ہے کہ میرے انڈونیشیا کے دورے سے ایشیا کے ان دو جمہوری ملکوں کے درمیان مطابقت اور باہمی تعلقات میں اضافہ ہوگا ۔
31 مئی کو ، سنگا پور جاتے ہوئے ، ملیشیا کی نئی قیادت کو مبارک باد دینے کے لئے میں ملیشیا میں مختصر قیام کروں گا ۔میں وزیر اعظم جناب مہاتر محمد سے ملاقات کروں گا ۔
سنگا پور میں میری توجہ کا خاص مرکز بھارت ۔ سنگا پور اشتراک کے شعبوں مثلاً راہ اندازی ،ہنر مندی فروغ ، شہری منصوبہ بندی اورمصنوعی ذرائع سے خفیہ اطلاعات کا حصول  ہوگا ۔ سنگا پور شہری فروغ ، منصوبہ بندی ، اسمارٹ شہروں اور بنیادی ڈھانچہ کے فروغ کے شعبوں میں بھارت کا اہم ساجھے دار ملک بن گیا ہے ۔ میرے سنگاپور کے دورے سے دونوں ملکوں کو مزید تقویت حاصل ہوگی ۔
31 مئی کو میں بھارت ۔ سنگا پور انٹر پرائز اور اختراعی نمائش کا دورہ کروں گا ۔ میں تاجر وں کے اجتماع اور برادری سے ایک گول میز میٹنگ کے دوران سنگاپورکے اعلیٰ منتخبہ سی ای او حضرات کے ساتھ تجارت اور سرمایہ کاری کے موضوع پربات چیت کروں گا ۔ یکم جون کو میں سنگاپور کے صدر حلیمہ یعقوب سے بات چیت کروں گا ۔ میں سنگاپورکے وزیر اعظم لی سے ڈیلی گیشن سطح پر بات چیت کروں گا ۔ میں ننیانگ ٹیکنالوجیکل یونیورسٹی کا بھی دورہ کروں گا جہاں میں نوجوان طلباء سے ملاقات کروں گا ۔
اسی شام کو میں شنگری ۔ لا ڈائیلاگ میں ایک کلیدی خطبہ دوں گا ۔ یہ پہلا موقع ہو گا کہ ایک بھارتی وزیر اعظم یہ خطبہ دے گا ۔ یہ ایک مو قع ہو گا علاقائی سلامتی کے معاملات اور خطے میں امن و استحکام کی بر قراری پر بھارت کے نظریات کو واضح کرنے گا ۔
2 جون کو ، میں کلیفورڈ پائر میں ایک تختی کی نقاب کشائی کروں گا جہاں کہ گاندھی جی کی استھیاں 27 مارچ ، 1948 کو سمندر میں بہائی گئی تھیں ۔ میں کچھ عبادت گاہوں کا بھی دورہ کروں گا جو کہ بھارت کے ساتھ تہذیبی رشتے کی نقیب ہیں ۔
اپنے دورے کے آخری حصے میں میں سنگا پور میں چانگ بحری اڈے کا دورہ کروں گا جہا ں میں انڈین نیول شپ آئی این ایس ست پورا کا دورہ کروں گا اور بھارتی بحریہ اور شاہی سنگا پور بحریہ کے افسران اور ملاحوں سے بات چیت کروں گا ۔
مجھے یقین ہے کہ میرے انڈو نیشیا ، ملیشیا اور سنگا پور کے دورے سے ہماری ایکٹ ایسٹ پالیسی کو تقویت حاصل ہو گی اور ان تینوں ملکوں کے ساتھ ہمارے رشتے اورمعاہدے فروغ پائیں گے ۔
۔ ۔ ۔ ۔ ۔
(u. 2808
م ۔ ر ۔ ر۔ 29.5.18
وزارات ثقافت
بین الاقوامی یوم یوگا کے موقع پر ثقافت کی مرکزی وزارت، مہاراشٹر کے چار مقامات پر یوگا اور ثقافتی پروگراموں کا انعقاد کرے گی
نئی دہلی ،20 جون : مرکزی وزارت برائے امور ثقافت ساتویں 'بین الاقوامی یو م یوگا'21 جون 2021 کے موقع پر اس سال 'یوگا، ہندوستان کی میراث' کے عنوان سے ایک پروگرام کا اہتمام کر رہی ہے۔ جسے ایک مہم کی شکل دی جائے گی۔
یوم یوگا کے موقع پر ملک بھر میں 75 مقامات پر ثقا فتی پروگراموں کا انعقاد کیا جائے گا ، اور یوگا کے 45 منٹ کے بعد 30 منٹ کا ثقافتی پروگرام بھی ہوگا۔ اس مہم کے لئے مہاراشٹر میں چار شہروں کا انتخاب کیا گیا ہے۔ یہ ہیں - آغا خان پیلس ، پونے ، کنہری کی گپھائیں ، ممبئی ، ایلوراکی گپھائیں ، اورنگ آباد اور اولڈ ہائی کورٹ بلڈنگ ، ناگپور۔ یہ چار یادگار قومی اہمیت کی حامل مرکزی حکومت کی جانب سے محفوظ شدہ مرکزی مقامات ہیں۔
آغا خان پیلس ، پونے اورکنہری کی گپھائیں ، ممبئی ، بھارت کی محکمہ آثار قدیمہ کے ماتحت ہیں جبکہ ممبئی سرکل اور ایلوراکی گپھائیں ، اورنگ آباد بھی بھارتی محکمہ آثار قدیمہ کے تحت آتی ہیں۔اورنگ آباد سرکل جہاں اولڈ ہائی کورٹ کی بلڈنگ واقع ہے،مزید یہ کہ ناگپور بھی بھارتی محکمہ آثار قدیمہ کے تحت ناگپور سرکل میں آتا ہے۔
ممبئی اور ناگپور سرکل میں بالترتیب پونے کے آغا خان پیلس اور ناگپور کے اولڈ ہائی کورٹ بلڈنگ کے کیمپس میں ایک یوگا سکھانے والا ٹیچر صبح 7 سے 7:30بجے تک یوگ کرائے گا اور ناگپور کے جنوب-وسطی زونل ثقافتی مرکز، ناگپور میں 07:30 بجے سے صبح 08:15 بجے تک یوگا کا اہتمام کیا جائے گا۔
وہیں ممبئی سرکل اور اورنگ آباد سرکل میں بالترتیب ممبئی ککنہری گپھاؤں اور اورنگ آباد کی ایلورا گپھاؤں میں واقع کیمپس میں ایک یوگا ٹیچر صبح 7 بجے سے 07:30 بجے تک یوگ کرائے گا اور اس کے بعد سنگیت ناٹک اکادمی صبح 08:15 بجے تک ثقافتی پروگرام منعقد کرے گی۔
پونے اور ناگپور میں منعقد ہونے والے پروگراموں کا دور درشن  پر راست طور پر نشر کیا جائے گا۔
ش ح - س ک
U NO. 5710
(Visitor Counter : 139
کابینہ سکریٹریٹ
کابینہ سکریٹری نے انتہائی متاثرہ 13 شہروں میں کووڈ کی صورت حال کا جائزہ لیا
نئی دہلی،28 مئی، 2020، کابینہ سکریٹری نے کووڈ-19 سے سب سے زیادہ متاثرہ 13 شہروں کے میونسپل کمشنروں اور ضلع مجسٹریٹوں کے ساتھ حالات کا جائزہ لینے کے لیے ایک میٹنگ کی۔ تمام متعلقہ ریاستوں اور مرکز کے زیر انتظام علاقوں کے چیف سکریٹریوں نے اس میٹنگ میں شرکت کی۔
اس میٹنگ کی بڑی اہمیت ہے کیونکہ یہ 13 شہر کورونا وائرس سے سب سے زیادہ متاثر سمجھے جاتے ہیں اور ملک میں کورونا کے جتنے مثبت کیس سامنے آئے ہیں ان میں سے 70 فیصد کا تعلق ان ہی شہروں سے ہے۔
یہ 13 شہر ہیں، ممبئی، چنئی، دہلی/ نئی دہلی، احمد آباد، تھانے، پونے، حیدرآباد، کولکاتہ/ ہاوڑہ، اندور، ، جے پور، جودھپور، چینگل پٹو اور تروولور 
کووڈ-19 کے کیسوں کے بندوبست کے لیے میونسپل کارپوریشنوں کے حکام اور عملے کے افراد میں جو اقدامات کیے ہیں ان کا میٹنگ میں جائزہ لیا گیا۔
مرکزی حکومت نے شہری بستیوں میں کووڈ-19 کے بندوبست کے سلسلے میں رہنما خطوط پہلے ہی جاری کردیئے ہیں۔
اس حکمت عملی کی خصوصیات میں انتہائی خطرے والے کیسوں پر کام کرنا مثلاًمثبت کیسوں کی شرح، اموات کی شرح، کیسوں کے دوگنے ہونے کی شرح اور ایک ملین افراد کی جانچ کی شرح وغیرہ شامل ہیں۔
مرکز نے اس بات پر زور دیا ہے کہ گھیرا بندی والے زونوں کی جغرافیائی طور پر تشریح کی جائے گی جو کیسوں کا نقشہ تیار کرنے اور متاثرہ لوگ کن کن لوگوں سے ملے ہیں ان کی تفصیل فراہم کرنے اور ان کے جغرافیائی پھیلاؤ پر مبنی ہوگی۔ اس سے لاک ڈاؤن پر سختی سے عمل کرنے کے طریقوں کی وضاحت ہوسکے گی۔
میونسپل کارپوریشنیں یہ فیصلہ کرسکیں گی کہ آیا ضرورت کے مطابق رہائشی کالونیوں، محلوں، میونسپل وارڈوں یا پولیس تھانوں کے علاقوں، میونسپل خطوں اور شہروں کو گھیرا بندی والے علاقے قرار دیا جائے یا نہیں۔
شہروں کو مشورہ دیا گیا ہے کہ ضلع انتظامیہ اور مقامی شہری ادارے کے ذریعے مقامی طور پر حاصل شدہ تکنیکی معلومات کی بنیاد پر گھیرا بندی والے علاقے کی موزوں طریقے پر تشریح کی جانی چاہیے۔
صحت اور خاندانی بہبود کی وزارت
ڈاکٹر ہرش وردھن نے دلے کے ایمس اسپتال کے راجکماری امرت کور او پی ڈی بلاک کا افتتاح کیا
انہوں نے کہا کہ آیئے ہم حفظان صحت کو موجودہ نظام کا جائزہ لیں اور حفظان صحت کی مساوات کو یقینی بنانے کے لیے اس کی اصلاحات کی طرف اختراع سے کام لیں
کووڈ جانچ کی صلاحیت کو مضبوط بنا کر 10 لاکھ جانچوں تک لایا جائے گا : ڈاکٹر ہرش وردھن
نئی دہلی،16 جولائی ، 2020 / صحت اور خاندانی بہبود کے مرکزی وزیر ڈاکٹر ہرش وردھن نے نئی دلی کے ایمس کے راج کماری امرت کور او پی ڈی بلاک کا افتتاح کیا ۔ ان کے ساتھ صحت اور خاندانی بہبود کے وزیر مملکت جناب اشونی کمار چوبے بھی موجود تھے۔ ایمس کے ڈائریکٹر پروفیسر آر گلیریا اور ایمس کے دیگر سینئر افسران بھی اس موقعے پر موجود تھے۔
ڈاکٹر ہرش وردھن نے خوشی کا اظہار کیا کہ اس نئے او پی ڈی کا نام محترمہ راج کماری امرت کور کے نام پر رکھا گیا جو ایک مشہور مجاہد آزادی تھیں اور ملک کی پہلی وزیر صحت تھیں۔ کووڈ – 19 سے نمٹنے کی ملک کی اجتماعی کوششوں کا ذکر کرتے ہوئے انہوں نے کہا کہ ہم اس وبا کے خلاف لڑائی میں رفتہ رفتہ جیت کی طرف بڑھ رہے ہیں۔ کووڈ سے متاثرہ مریضوں میں سے محض دو فیصد سے بھی کم مریضوں کو آئی سی یو میں داخل کیا جاتا ہے۔ ہمارا نرم نیٹ ورک بھی مضبوط ہوا ہے ۔ ہماری لیباریٹریز کی تعداد میں بھی اضافہ ہوا ہے ، جنوری 2020 میں محض ایک لیباریٹری تھی جبکہ آج یہ 10234 ہیں۔ ڈاکٹر ہرش وردھن نے یہ بھی کہا کہ اس صلاحیت میں مزید اضافہ کیا جائے گا اور آنے والے 12 ہفتوں میں روزانہ 10 لاکھ جانچیں کی جائیں گی۔ انہوں نے یہ بھی کہا کہ صحتیابی کے شعبے میں بھی لگاتار اضافہ ہو رہا ہے اور صحتیاب ہونے والے افراد اور سرگرم کیسوں کے درمیان فرق میں بھی اضافہ ہو رہا ہے۔ اس سے ان اقدامات کی اہمیت اجاگر ہوتی ہے جو سرگرم طور پر ، حکومت کی مجموعی حکمت عملی کے تحت کیے گیے ہیں، جو حکومت کے اس نظریے کے ساتھ کیے گیے ہیں کہ مجموعی طور پر حکمت عملی کے نتائج ظاہر ہو رہے ہیں۔
ڈاکٹر ہرش وردھن نے ایمس کے ڈائریکٹر اور دیگر افسران کو بھی ہدایت دی کہ وہ ماں اور بچہ بلاک ، معمر افراد کے بلاک اور سرجری بلاک میں کام کاج میں تیزی لائیں تاکہ لوگوں کو صحت کے جلد از جلد فائدے پہنچ سکیں۔ انہوں نے افسران اور محکموں کے سربراہان سے زور دے کر کہا کہ وہ ہر محکمے میں تفصیلی اور اجتماعی غور و خوض کے اجلاس منعقد کریں تاکہ اُن اختراعی اقدامات کا جائزہ لیا جا سکے اور تجزیہ کیا جا سکے جو اِس بات کو یقینی بنانے کے لیے کیے جا سکتے ہیں کہ سبھی مریض جو نئی دلی کے ایمس آتے ہیں ان سبھی کو حفظان صحت کی بہترین خدمات فراہم ہو سکیں۔ انہوں نے کہا کہ غریبوں کے لیے گھٹیا حفظان صحت کے تئیں کوئی برداشت نہیں ہونی چاہیے اور مریضوں کو کسی طرح کی پریشانی نہیں ہونی چاہیے ۔ انہوں نے ان سے زور دے کر کہا کہ وہ غور و خوض کریں اور ایسی اصلاحات تجویز کریں جو مریضوں کے لیے دوستانہ ہوں۔
جناب اشونی کمار چوبے نے جدید ترین نئی او پی ڈی عمارت کی تعمیر میں نہ صرف پوری ٹیم کا شکریہ ادا کیا اور امید ظاہر کی کہ اس سے مریضوں کی دیکھ بھال کی سہولتوں میں یقیناً اضافہ ہوگا ۔ انہوں نے کہا کہ ملک کے کونے کونے سے آئے ہوئے شہریوں کا دلی کے ایمس میں یقین ہے۔ کیونکہ یہاں بہترین دیکھ بھال فراہم کی جاتی ہے اور ایمس کو اس شاندار روایت کو قائم رکھنا چاہیے۔ انہوں نے کورونا جنگجوؤں کے تئیں احترام کا اظہار کیا جنہوں نے کووڈ – 19 سے نمٹنے میں اپنی جانوں کی قربانی دیں۔ وزیروں نے نئے او پی ڈی کا معائینہ کیا اور سہولیات کا جائزہ لینے کے لیے مریضوں سے بات چیت کی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3961
(Visitor Counter : 125
وزارت دفاع
بھارتی بحریہ نے کمانڈر نشانت سنگھ کو الوداع کہا
نئی لّی ، 12 دسمبر/ بھارتی بحریہ کے جنگی پائلٹ کمانڈر نشانت سنگھ کی 11 دسمبر ، 2020 ء کو گوا میں پورے فوجی اعزاز کے ساتھ آخری رسوم ادا کی گئیں ۔ کمانڈر نشانت سنگھ 26 نومبر ، 2020 ء کو گوا سے دور ‘ مِگ - 29 کے ’ کے حادثے میں شہید ہو گئے تھے ۔ اُن کی اہلیہ محترمہ نایاب رندھاوا کو اسکواڈرن کے کمانڈنگ افسر نے ترنگا پرچم اور اُن کے شوہر کی یونیفارم پیش کی ۔
بحریہ کے ایک افسر کے بیٹے کمانڈر نشانت ایک ہنر مند فلائنگ انسٹرکٹر تھے ، جو کرن ، ہاک اور مِگ – 29 کے جنگی طیاروں کے ماہر پائلٹ تھے ۔ کمانڈر نشانت کی موت سے بھارتی بحریہ نے اپنے ماہر پائلٹوں میں سے ایک کھو دیا ہے کیونکہ انہوں نے امریکہ بحریہ کے ساتھ حملہ کرنے کی جدید ترین تربیت حاصل کی تھی ۔
یہ آفیسر ایک ماہر کوہ پیما اور ایک کشتی راں بھی تھے ۔
۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔
 (
U. No. 8031
(Visitor Counter : 76
نیتی آیوگ
نیتی آیوگ 25 اپریل کو ‘اختراعی زراعت’ کے موضوع پر ایک روزہ ورکشاپ منعقد کرے گا
نئی دہلی۔ 23 اپریل آزادی کا امرت مہوتسو کے ایک حصے کے طور پر، نیتی آیوگ 25 اپریل 2022 کو ‘اختراعی زراعت’ کے موضوع پر ایک روزہ قومی ورکشاپ کا انعقاد کر رہا ہے۔
ورکشاپ سے مرکزی وزراء نریندر سنگھ تومر اور پرشوتم روپالا، گجرات کے گورنر آچاریہ دیوورت، اور نیتی آیوگ کے وائس چیئرمین ڈاکٹر راجیو کمار، ممبر  ڈاکٹر رمیش چند اور سی ای او امیتابھ کانت خطاب کریں گے۔ نیتی آیوگ کے رکن اور نامزد وی سی سمن کے بیری بھی موجود رہیں گے۔
ورکشاپ میں ہندوستان اور بیرون ملک سے اختراعی زراعت اور قدرتی کھیتی کے طریقوں کےشعبوں میں کام کرنے والے شراکت داروں کی شرکت کی توقع ہے۔ قدرتی کاشتکاری کے فروغ، مٹی کی صحت کی بحالی اور موسمیاتی تبدیلیوں کے خاتمے میں اس کے کردار سے متعلق اہم شعبوں میں بات چیت کی جائے گی۔
قدرتی کھیتی باڑی کے طریقے زیادہ تر فوڈ اینڈ ایگریکلچر آرگنائزیشن  کے حمایت یافتہ زرعی ماحولیات کے اصولوں سے ہم آہنگ ہیں۔ یہ کیمیائی زراعت کے ماحولیاتی اثرات کو کم کرتے ہوئے کسانوں کی روزی روٹی کو بہتر بنانے کے لیے قابل عمل حل پیش کرتا ہے۔
عزت مآب وزیر اعظم نے مختلف مواقع پر قدرتی کاشتکاری کی اہمیت پر زور دیا ہے۔ ابھی حال ہی میں، 16 دسمبر 2021 کو قدرتی کھیتی کے موضوع پر منعقدہ ایک قومی کانفرنس کے دوران، انہوں نے زور دیا کہ قدرتی کاشتکاری کو ایک عوامی تحریک میں تبدیل کیا جائے۔ 2022-23 کے بجٹ میں بھی پورے ملک میں کیمیاوی اثرات سے پاک قدرتی کھیتی کو فروغ دینے کا اعلان کیا گیا تھا ، جس کا آغاز گنگا کےساحل سے 5 کلومیٹر چوڑے کوریڈور کے اندر کھیتوں سے ہوئی تھی۔
آپ یہ پروگرام نیتی آیوگ کے یوٹیوب چینل پر براہ راست دیکھ سکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4588
(Visitor Counter : 80
نائب صدر جمہوریہ ہند کا سکریٹریٹ
نائب صدر جمہوریہ نے زور دے کر کہا ہے کہ ’’آئینی اداروں کو داغدار، مذھم، بدنام اور زک پہنچانے والی حکمت عملیوں کو بے اثر کریں‘‘
جی- 20 میں ہندوستان کی صدارت، ایک پیش رفت تھی۔ عالمی طاقت کے طور پر ابھرتے ہوئے ہندوستان کی مجاز اور منصفانہ پہچان تھی - نائب صدرجمہوریہ
آپ ملک میں آنے والے ہرغیرملکی فرد کے لیے اور دنیا کے ہر ہندوستانی شہری کے لیے ونڈو ہیں - محققین کے لیے نائب صدر جمہوریہ
نائب صدر جمہوریہ نے عالمی امور کی ہندوستانی کونسل کی تجدید شدہ لائبریری کا افتتاح کیا، محققین سے خطاب کیا
نائب صدر جمہوریہ ہند جناب جگدیپ دھنکھر نے سی ڈبلیو اے کے ریسرچ اسکالرس پر زور دیا کہ وہ ’’ہندوستان کے بارے میں وقتاً فوقتاً پھیلائی جانے والی نقصان دہ، مذموم بیانات‘‘ کا مقابلہ کرنے میں سب سے آگے رہیں۔ اس طرح کے بیانیے کے گہرائی سے تجزیہ کرنے کی ضرورت پر زور دیتے ہوئے، نائب صدر جمہوریہ ہند نے کہا، ’’ہمارے آئینی اداروں کو داغدار، مذھم، بدنام اور زک پہنچانے والی حکمت عملیوں کو بے اثر کرنے میں آپ کا کردار اہم ہے‘‘۔
اس بات پر زور دیتے ہوئے کہ ہندوستان تاریخ کے ایک اہم دور میں ہے، نائب صدر جمہوریہ ہند نے محققین پر زور دیا کہ وہ لوگوں کو قوم کی کامیابیوں سے آگاہ کریں۔ انہوں نے اس بات پر زور دیا کہ ’’آپ ملک کے ہر بیرونی فرد کے لیے اور دنیا کے ہر ہندوستانی شہری کے لیےایک ونڈوہیں‘‘۔
آج سپرو ہاؤس میں عالمی امور کی ہندوستانی کونسل  کی ریسرچ فیکلٹی سے خطاب کرتے ہوئے، نائب صدر جمہوریہ ہند نے جی 20 کی صدارت کے دوران ہندوستان کے کردار کی وسیع پیمانے پر تعریف اور حال ہی میں ختم ہونے والی جی 20 لیڈروں کی سربراہ کانفرنس کی کامیابی کو واضح کیا۔’’جی-20 کی ہندوستان کی صدارت، ایک پیش رفت تھی۔ اس نے عالمی اتفاق رائے پیدا کیا ہے۔ انھوں نے کہا کہ ایک عالمی طاقت کے طور پر ایک نئے سرے سے ابھرنے والے ہندوستان کی پوری تقریب میں مجاز اور منصفانہ پہچان رہی‘‘۔
عالمی سطح پر ہندوستان کے بڑھتے ہوئے قد کو اجاگر کرتے ہوئے، نائب صدر جمہوریہ ہند نے ہندوستان کے ’نازک پانچ‘ کا حصہ بننے سے لے کر دنیا کی پانچویں سب سے بڑی معیشت بننے کے سفر کو اجاگر کیا۔ انہوں نے کہا کہ کچھ کارنامے جو ہندوستان میں ہو رہے تھے وہ ایک وقت میں دنیا کے لیے تصور سے باہر تھے۔ انھوں نے کہا کہ ’’وہ کبھی سوچ بھی نہیں سکتے کہ یہ کسی ایسے ملک میں ہو سکتا ہے جہاں مذہب، ذات پات، نسل اور زبان کا تنوع ہو‘‘۔
نائب صدر جمہوریہ ہند نے، جوآئی سی ڈبلیو اے کے سابق صدر بھی ہیں، آج سپرو ہاؤس میں آئی سی ڈبلیو اے کی تجدید شدہ لائبریری کا افتتاح کیا۔ سفیر وجے ٹھاکر سنگھ، آئی سی ڈبلیو اے کےڈائریکٹر جنرل جناب سنیل کمار گپتا، نائب صدر کے سکریٹری اور دیگر سینئر افسران بھی اس تقریب میں موجود تھے۔
نائب صدر جمہوریہ ہند کے خطاب کا مکمل متن https://pib.gov.in/PressReleasePage.aspx?PRID=1956926 پر دستیاب ہے۔
وزیراعظم کا دفتر
وزیر اعظم نے مدھیہ پردیش کے مشرقی گوداوری ضلع میں ،
کشتی اُلٹ جانے کے حادثے میں ہونےوالے جانی نقصان پر اظہار تعزیت کی
نئیدہلی،16مئی ۔وزیر اعظم جناب نریندر مودی نے آندھرا پردیش کے مشرقی گوداوری ضلع میں ایک کشتی کے اُلٹ جانے کے حادثے میں ہوئے جانی نقصان پر اظہار تعزیت کیا ہے ۔
وزیر اعظم نے اپنے پیغام تعزیت میں کہا : ’’آندھرا پردیش کے مشرقی گوداوری ضلع میں کشتی الٹ جانے کے حادثے میں ہوئے جانی نقصان پر مجھے سخت افسوس ہے ۔ میں سوگوار کنبوں کو تعزیت پیش کرتا ہوں اور اس حادثے میں لاپتہ ہونے والے افراد کی حفاظت کے لئے دعاگو ہوں ‘‘۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2583
(Visitor Counter : 31